CELEX: 62009TN0357
Language: fi
Date: 2009-09-15 00:00:00
Title: Asia T-357/09: Kanne 15.9.2009 — Pucci International v. SMHV — El Corte Inglés (Emidio Tucci)

7.11.2009   
            
            
               FI
            
            
               Euroopan unionin virallinen lehti
            
            
               C 267/78
            
         Kanne 15.9.2009 — Pucci International v. SMHV — El Corte Inglés (Emidio Tucci)
   (Asia T-357/09)
   2009/C 267/140
   Kannekirjelmän kieli: englanti
   
      Asianosaiset
   
   
      Kantaja: Emilio Pucci International BV (Baarn, Alankomaat) (edustajat: asianajajat M. Boletto, E. Gavuzzi, G. Lazzeretti ja P. Roncaglia)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: El Corte Inglés, SA (Madrid, Espanja)
   
      Vaatimukset
   
   
               —
            
            
               sisämarkkinoiden harmonisointiviraston (tavaramerkit ja mallit) toisen valituslautakunnan yhdistetyissä asioissa R 770/2008-2 ja R 826/2008-2 18.6.2009 tekemä päätös on kumottava siltä osin kuin siinä hyväksyttiin hakemuksen nro 3 679 594”Emidio Tucci” rekisteröinti yhteisön tavaramerkiksi kaikkia sen kattamia, luokkiin 1, 2, 4–17, 19, 20, 21, 22, 23, 26–45 kuuluvia tavaroita ja palveluita varten
            
         
               —
            
            
               vastaaja on velvoitettava korvaamaan tästä menettelystä aiheutuvat oikeudenkäyntikulut ja
            
         
               —
            
            
               vastapuoli valituslautakunnassa on velvoitettava korvaamaan kantajalle SMHV:n väiteosastolla ja valituslautakunnassa käydyistä menettelyistä aiheutuneet kulut
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: vastapuoli valituslautakunnassa
   
      Haettu yhteisön tavaramerkki: kuviomerkki Emidio Tucci luokkiin 1–45 kuuluvia tavaroita ja palveluita varten
   
      Sen tavaramerkki- tai merkkioikeuden haltija, johon väitemenettelyssä on vedottu: kantaja
   
      Tavaramerkki- tai merkkioikeus, johon väitemenettelyssä on vedottu: yhteisön tavaramerkiksi luokkiin 18 ja 24 kuuluvia tavaroita varten rekisteröity kuviomerkki Emilio Pucci, Italiassa luokkiin 3, 14, 18, 21, 24, 25 ja 33 kuuluvia tavaroita varten tavaramerkiksi rekisteröity sanamerkki EMILIO PUCCI, Italiassa luokkiin 9, 12, 18, 20, 26, 27 ja 34 kuuluvia tavaroita varten tavaramerkiksi rekisteröity sanamerkki EMILIO PUCCI ja Italiassa luokkiin 14, 18, 24 ja 25 kuuluvia tavaroita varten tavaramerkiksi rekisteröity kuviomerkki Emilio Pucci
   
      Väiteosaston ratkaisu: väitteen osittainen hyväksyminen
   
      Valituslautakunnan ratkaisu: valituksen osittainen hyväksyminen asioissa R 826/2008-2 ja R 770/2008-2 ja valituksen hylkääminen muilta osin
   
      Kanneperusteet: Neuvoston asetuksen 207/2009 8 artiklan 1 kohdan b alakohtaa ja 8 artiklan 5 kohtaa on rikottu, koska valituslautakunta teki virheellisen päätelmän arvioidessaan, että näitä säännöksiä ei voida soveltaa luokkiin 1, 2, 4–17, 19, 20, 21 (osittain), 22, 23, 26–45 kuuluviin tavaroihin ja palveluihin, joita kyseinen yhteisön tavaramerkki koskee.